Aeg-ajalt astub ajakirjanduses ikka yles mõni suur sõnameister. Sedapuhku lugesin  Postimehest pealkirja kaks korda, klõpsisin loo lahti ja lugesin ka artikli läbi.       Kui miski yletab piiri, tähendab see kujundlikult, et nimetatud miski läks liiale. Kui taluvus yletab piiri, on järelikult taluvusega liiale mindud ehk liiga palju välja kannatatud. Kui näiteks roolijoodik kolmandat korda järjest inimese alla ajab, kuid kohtunik leiab, et äkki juht  ikkagi parandab oma käitumist, yletab kohtuniku taluvus suure osa inimeste jaoks piiri.    Et Tallinna hoolekogud aga lasteaedade eelarve nylgimise vastu protestivad, on nende taluvus ilmselt otsa lõppenud ning ei yleta enam mingisuguseid piire. Hoopis rahakärped yletasid hoolekogude taluvuse piiri, lihtsamalt yteldes sai lasteaedade hoolekogudel eelarvekärpeist kõrini.    Kes oleks nyyd nii kena ja seda kõike ka Postimehe rahvale selgitaks?